莊國禎

莊國禎（），字君祉，號陽山，福建泉州府晉江縣人，軍籍，明朝官員，嘉靖壬戌進士，萬曆年間官至戶部右侍郎。

 生平 
嘉靖二十八年（1549年）己酉科福建鄉試第四十六名。嘉靖四十一年（1562年）壬戌科會試第九名，登三甲156名進士。授浙江会稽縣知縣，署浙江山阴縣，以政績，隆慶元年（1567年）二月升戶科给事中，十一月升工科右，二年正月出为浙江按察佥事，升任江西左参议，六年十二月升广西副使，绥靖永宁叛亂。萬曆二年（1574年）正月改江西学政，五年正月迁广西右参政，七年五月升广东按察使，八年闰四月升云南右布政，九年十月转广西左布政。十二年八月復除河南左布政，十六年闰六月升都察院右副都御史，巡抚江西，平定安庆、赣州叛亂。十八年三月晋南京刑部右侍郎，九月改北京戶部右侍郎，因母亲去世丁忧，辭職歸鄉。三十二年卒《明神宗显皇帝实录卷之四百七》：万历三十三年三月，原任户部右侍郎庄国桢卒。国桢福建晋江人，嘉靖壬戌进士，知会稽县事，选授户科给事中，升浙江佥事、江西参议、广西副使，调江西提学副使，升广西参政、广东按察使、云南右布政、广西左布政，丁忧。复除河南，戊子升右副都御史巡抚江西，庚寅升南京刑部右侍郎，改北户部，旋以忧去，至是卒。诏予祭一坛减半造葬。《晋江县志》（道光版·卷之三十八·人物志名臣之二）：庄国桢，字君祉。嘉靖壬戌进士，授会稽令，署山阴。以卓异，征拜户科给事中，转工科。先后疏谏游宴，抨大臣夤缘奥援，出为浙江按察佥事。时倭警初平，持以镇静，与民休息。迁江西参议、广西副使，绥靖永宁叛猺。改视江西学政，迁广西参政，广东按察使，云南右布政，转江西左布政。丁外艰，服除，补河南。值大祲，请改折漕三岁。讲求荒政，裁经费，汰浮冗。擢副都御史，巡抚江西，捕除安庆、赣州乱寇。晋南京刑部左侍郎，改北户部。以内艰归。国桢器度端凝，宽和严整，乐道人善。卒年七十。子懋华、懋声。漢籍電子文獻資料庫-明人傳記資料索引 ,6454：莊國禎，字君祉，號陽山，福建晉江人。嘉靖四十一年進士，由會稽知縣選戶科給事中，歷浙江僉事、廣西左布政使，官至戶部侍郎，卒年七十八。《閩中理學淵源考·卷七十二》：侍郎莊陽山先生國禎 莊國禎，字君祉，晉江人，少竒頴。王遵巖慎中器之，妻以女。舉嘉靖四十一年進士。授會稽令，出諸生趙日新於寃獄，贊直指倡行條鞭法。以卓異徵拜給事中，先後疏論大臣如郭宗臯、游震得、遲鳳翔，皆夤緣有奧援者。出浙江按察僉事，遷江西參議，廣西副使。復改視江西學政，累遷廣東按察使，轉雲南江西左右布政。丁外艱。服除，補河南，值兩河大祲，白兩臺請發臨德倉，改折漕糧三歲倣趙閱道荒政選丞倅分地經理之民藉以全活甚衆潞邸新開中貴人蒞事所為裁經費汰浮冗無少假借事以就緒而民亦不告疲以資望擢副都御史巡撫江西先一年水次年大旱，復以河南例，題請改折計部初猶難之，再疏得請。晉南京刑部右侍郎，旋改戶部，以內艱歸。國禎器度端凝貌寛和而衷嚴整有屹然不可奪者所至守官盡職循級而登不屑借譽養交以營速化性坦夷樂道人善非意之加恬然不掛胸臆每謂昔人理遣情恕兩言終身誦之可也為文喜典重深厚而厭鈎棘為詩喜舂容雅渾而薄纎巧大都得遵巖之指授為多歲時伏臘率宗之子孫敬共祀事每與人語好稱引國家典制往哲節概行誼祖先以來積功累行之跡旁及今昔人情善敗隆汙之變聽者聳然感動居常所過從不過一二故人厚善者當路諸公及門未嘗峻拒利病未嘗不以告裡黨有負枉不能直者語次間為直之然不任受德也。卒年七十有八。子懋華懋聲見科目志。（舊郡志　新郡志　黃文簡撰墓誌）。

家族
曾祖莊宜傳；祖父莊安期，訓導；父莊偁，母楊氏；繼母陳氏。具慶下。從兄莊俊（布政司參議）、莊用賓（按察司僉事）、莊士元（刑部員外郎）。弟國祥、國裕、國祚、國禧。

長子莊懋儀（1545年-1610年），字彦瑞，号龙岩，崇祯年间以父荫官授光禄寺署丞。
次子莊懋華（1553年-1620年），字仲玮，号泰岩，萬曆十七年己丑科進士，官至湖廣左布政使。
三子莊懋聲（1559年-1598年），万历十三年（1585年）乙酉科李光缙榜中第十名举人。（兄弟同科举人）

遺跡
福建安溪縣清水岩千年樟木“枝枝朝北”旁，有一摩崖石刻，上刻“万历戊戌冬十月，晋江庄国祯、林云程、黄凤翔、林乔相、南安欧阳模、安溪詹仰庇同游此。”六老同遊  安溪清水岩

参考文献

Category:嘉靖二十八年己酉科福建鄉試舉人
G
Category:晉江人
Category:明朝會稽縣知縣
Category:明朝浙江山陰縣知縣
Category:明朝戶科給事中
Category:明朝工科右給事中
Category:明朝浙江按察司僉事
Category:明朝江西布政使司參議
Category:明朝廣西按察司副使
Category:明朝廣西布政使司參政
Category:明朝廣東按察使
Category:明朝雲南右布政使
Category:明朝廣西左布政使
Category:明朝河南左布政使
Category:明朝江西巡撫
Category:明朝右副都御史
Category:明朝戶部右侍郎
Category:南京刑部右侍郎